b"\n_START_ARTICLE_\nLensk\n_START_SECTION_\nHist\xc3\xb2ria\n_START_PARAGRAPH_\nL'assentament original es va fundar l'any 1663 en una \xc3\xa0rea coneguda com a Muhtuy i es va anomenar originalment Mukhtuya. Durant el segle XIX i els inicis del XX la ciutat va acollir molts exiliats pol\xc3\xadtics._NEWLINE_La ciutat va experimentar un per\xc3\xadode de r\xc3\xa0pid creixement durant el segle XX com a resultat del descobriment i desenvolupament de diverses mines de diamants a la depressi\xc3\xb3 de Vilyuya. En ser la ciutat m\xc3\xa9s propera a la major extracci\xc3\xb3 de kimberlita, a la Mina Mir, es va produir un gran creixement en el sector de la construcci\xc3\xb3. L'any 1956 es van fer carreteres per a connectar Mukhtuya amb la futura ciutat de Mirny i es va construir el port. _NEWLINE_El reconeixement com a ciutat es va assolir l'any 1963.\n_START_SECTION_\nEconomia\n_START_PARAGRAPH_\nA m\xc3\xa9s de la ind\xc3\xbastria del diamant i del sector de la construcci\xc3\xb3, Lensk destaca pel sector de la fusta i per les f\xc3\xa0briques de pannells per a la construcci\xc3\xb3 d'habitatges. A la ciutat tamb\xc3\xa9 hi ha una organitzaci\xc3\xb3 de recerca cient\xc3\xadfica.\n_START_SECTION_\nLlocs d'inter\xc3\xa8s\n_START_PARAGRAPH_\nA Lensk hi ha un museu d'hist\xc3\xb2ria i una branca de l'Institut Polit\xc3\xa8cnic d'Irkutsk. A set quil\xc3\xb2metres al sud-oest de la ciutat hi ha una cova c\xc3\xa0rstica amb una cascada de 25 metres i un llac c\xc3\xa0rstic."